**Duminica a 14-a după Rusalii**

**Sfânta Vecernie** *(fără litie), glas 1*

**28 ianuarie 2024**

***Preotul****:* Binecuvântat este Dumnezeul nostru, totdeauna, acum și pururea și în vecii vecilor!

***Strana****:* Amin.

**Slavă Ţie, Dumnezeul nostru, slavă Ţie!**

**Î**mpărate ceresc, Mângâietorule, Duhul Adevărului, Care pretutindenea eşti şi toate le plineşti, Vistierul bunătăţilor şi Dătătorule de viaţă, vino şi Te sălăşluieşte întru noi şi ne curăţeşte pe noi de toată întinăciunea şi mântuieşte, Bunule, sufletele noastre.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**P**reasfântă Treime, miluieşte-ne pe noi. Doamne, curăţeşte păcatele noastre. Stăpâne, iartă fărădelegile noastre. Sfinte, cercetează şi vindecă neputinţele noastre, pentru sfânt numele Tău.

**D**oamne, miluieşte! **D**oamne, miluieşte! **D**oamne, miluieşte!

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**T**atăl nostru, Care eşti în ceruri, sfinţească-Se numele Tău, vie Împărăţia Ta, facă-Se voia Ta, precum în cer aşa şi pe pământ. Pâinea noastră cea de toate zilele dă-ne-o nouă astăzi. Şi ne iartă nouă greşelile noastre, precum şi noi iertăm greşiţilor noştri. Şi nu ne duce pe noi în ispită, ci ne izbăveşte de cel viclean.

**Preotul**: Că a Ta este Împărăţia, şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

**Strana**: Amin.

**D**oamne, miluiește (de 12 ori).

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**V**eniți să ne închinăm Împăratului nostru Dumnezeu!

Veniți să ne închinăm și să cădem la Hristos, Împăratul nostru Dumnezeu!

Veniți să ne închinăm și să cădem la Însuși Hristos, Împăratul și Dumnezeul nostru!

**Psalmul 103**

**B**inecuvintează, suflete al meu, pe Domnul! Doamne, Dumnezeul meu, măritu-Te-ai foarte! Întru strălucire şi în mare podoabă Te-ai îmbrăcat. Cel ce Te îmbraci cu lumina ca şi cu o haină; Cel ce întinzi cerul ca un cort; Cel ce acoperi cu ape cele mai de deasupra ale lui; Cel ce pui norii suirea Ta; Cel ce umbli peste aripile vânturilor; Cel ce faci pe îngerii Tăi duhuri şi pe slugile Tale pară de foc; Cel ce ai întemeiat pământul pe întărirea lui, şi nu se va clătina în veacul veacului. Adâncul ca o haină este îmbrăcămintea Lui; peste munţi vor sta ape. De certarea Ta vor fugi, de glasul tunetului Tău se vor înfricoșa. Se suie munţi şi se coboară văi, în locul în care le-ai întemeiat pe ele. Hotar ai pus, pe care nu-l vor trece şi nici nu se vor întoarce să acopere pământul. Cel ce trimiţi izvoare în văi, prin mijlocul munților vor trece ape; adăpa-se-vor toate fiarele câmpului, asinii sălbatici setea îşi vor potoli. Peste acelea păsările cerului vor locui; din mijlocul stâncilor vor da glas. Cel ce adăpi munţii din cele mai de deasupra ale Tale, din rodul lucrurilor Tale se va sătura pământul. Cel ce răsari iarbă dobitoacelor şi verdeaţă spre slujba oamenilor; ca să scoată pâine din pământ şi vinul veseleşte inima omului; ca să veselească faţa cu untdelemn şi pâinea inima omului o întăreşte. Sătura-se-vor copacii câmpului, cedrii Libanului pe care i-ai sădit; acolo păsările îşi vor face cuib. Locaşul cocostârcului în chiparoși. Munţii cei înalţi adăpost cerbilor, stâncile scăpare iepurilor. Făcut-ai luna spre vremi; soarele şi-a cunoscut apusul său. Pus-ai întuneric şi s-a făcut noapte, când vor ieşi toate fiarele pădurii; puii leilor mugesc ca să apuce şi să ceară de la Dumnezeu mâncarea lor. Răsărit-a soarele şi s-au adunat şi în culcușurile lor se vor culca. Ieşi-va omul la lucrul său şi la lucrarea sa până seara. Cât s-au mărit lucrurile Tale, Doamne, toate cu înţelepciune le-ai făcut! Umplutu-s-a pământul de zidirea Ta. Marea aceasta este mare şi largă; acolo se găsesc târâtoare, cărora nu este număr, vietăți mici şi mari. Acolo corăbiile umblă; balaurul acesta pe care l-ai zidit, ca să se joace în ea. Toate către Tine așteaptă ca să le dai lor hrană la bună vreme. Dându-le Tu lor, vor aduna; deschizând Tu mâna Ta, toate se vor umple de bunătăți. Dar întorcându-Ţi Tu faţa Ta, se vor tulbura; lua-vei duhul lor şi se vor sfârși şi în țărână se vor întoarce. Trimite-vei duhul Tău şi se vor zidi şi vei înnoi faţa pământului. Fie slava Domnului în veac! Veseli-se-va Domnul de lucrurile Sale. Cel ce caută spre pământ şi-l face pe el de se cutremură; Cel ce se atinge de munţi şi fumegă. Cânta-voi Domnului în viaţa mea, cânta-voi Dumnezeului meu cât voi fi. Plăcute să-i fie Lui cuvintele mele, iar eu mă voi veseli de Domnul. Piară păcătoșii de pe pământ şi cei fără de lege, ca să nu mai fie. Binecuvintează, suflete al meu, pe Domnul.

*Iarăşi:*

**S**oarele şi-a cunoscut apusul său. Pus-ai întuneric şi s-a făcut noapte. Cât s-au mărit lucrurile Tale, Doamne, toate cu înţelepciune le-ai făcut!

**Slavă Tatălui şi Fiului şi Sfântului Duh. Și acum şi pururea şi în vecii vecilor. Amin.**

**A**liluia, Aliluia, Aliluia, slavă Ție, Dumnezeule!

**A**liluia, Aliluia, Aliluia, slavă Ție, Dumnezeule!

**A**liluia, Aliluia, Aliluia, slavă Ție, Dumnezeul nostru, slavă Ție!

**Ectenia mare**

***Preotul:*** Cu pace *(în pace)* Domnului să ne rugăm.

***Strana:*** Doamne, miluiește.

***Preotul:*** Pentru pacea de sus și pentru mântuirea sufletelor noastre, Domnului să ne rugăm.

***Strana:*** Doamne, miluiește.

***Preotul:*** Pentru pacea a toată lumea, pentru bunăstarea sfintelor lui Dumnezeu Biserici și pentru unirea tuturor, Domnului să ne rugăm.

***Strana:*** Doamne, miluiește.

***Preotul:*** Pentru sfântă biserica aceasta și pentru cei ce cu credință, cu evlavie și cu frică de Dumnezeu intră într-însa, Domnului să ne rugăm.

***Strana:*** Doamne, miluiește.

***Preotul:*** Pentru Prea Sfințitul (Arhi-) Episcopul (și Mitropolitul) nostru (N), pentru cinstita preoțime și cea întru Hristos diaconime, și pentru tot clerul și poporul, Domnului să ne rugăm.

***Strana:*** Doamne, miluiește.

***Preotul:*** Pentru binecredinciosul popor român de pretutindeni *(aici se pomenește și Cârmuirea țării, după îndrumările Sfântului Sinod),* Domnului să ne rugăm.

***Strana:*** Doamne, miluiește.

***Preotul:*** Pentru sfânt locașul acesta, țara aceasta și pentru toate orașele și satele și pentru cei ce cu credință locuiesc într-însele, Domnului să ne rugăm.

***Strana:*** Doamne, miluiește.

***Preotul:*** Pentru buna întocmire a văzduhului, pentru îmbelșugarea roadelor pământului și pentru vremuri pașnice, Domnului să ne rugăm.

***Strana:*** Doamne, miluiește.

***Preotul:*** Pentru cei ce călătoresc pe ape, pe uscat și prin aer, pentru cei bolnavi, pentru cei ce se ostenesc, pentru cei robiți și pentru mântuirea lor, Domnului să ne rugăm.

***Strana:*** Doamne, miluiește.

***Aici se pot adăuga și alte ectenii pentru felurite cereri.***

***Preotul:*** Pentru ca să fim izbăviți noi de tot necazul, mânia, primejdia și nevoia, Domnului să ne rugăm.

***Strana:*** Doamne, miluiește.

***Preotul:*** Apără, mântuiește, miluiește și ne păzește pe noi, Dumnezeule, cu harul Tău.

***Strana:*** Doamne, miluiește.

***Preotul:*** Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim.

***Strana:*** Preasfântă Născătoare de Dumnezeu, miluiește-ne pe noi.

***Preotul:*** Pe noi înșine și unii pe alții și toată viața noastră lui Hristos Dumnezeu să o dăm.

***Strana:*** Ție, Doamne.

***Preotul:*** Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor.

***Strana:*** Amin. *(cântă)*

**Fericit bărbatul**, care n-a umblat în sfatul necredincioşilor și în calea păcătoșilor n-a stat și pe scaunul hulitorilor n-a șezut. Aliluia!

**C**ă ştie Domnul calea drepţilor, iar calea necredincioşilor va pieri. Aliluia!

**S**lujiţi Domnului cu frică şi vă bucuraţi de El cu cutremur. Aliluia!

**F**ericiţi toţi cei ce nădăjduiesc în El. Aliluia!

**S**coală, Doamne! Mântuieşte-mă, Dumnezeul meu. Aliluia!

**A** Domnului este mântuirea şi peste poporul Tău binecuvântarea Ta. Aliluia!

**Slavă Tatălui şi Fiului şi Sfântului Duh.** Aliluia!

**Și acum** **şi pururea şi în vecii vecilor. Amin.** Aliluia!

**A**liluia, Aliluia, Aliluia, slavă Ție, Dumnezeule!

**A**liluia, Aliluia, Aliluia, slavă Ție, Dumnezeule!

**A**liluia, Aliluia, Aliluia, slavă Ție, Dumnezeul nostru, slavă Ție!

**Ectenia mică**

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

**Strana: Doamne, miluieşte.**

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

**Strana: Preasfântă Născătoare de Dumnezeu, miluieşte-ne pe noi.**

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

**Strana: Ţie, Doamne.**

***Preotul:*** *C*ă a Ta este stăpânirea şi a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

**Strana:** Amin. *(cântă pe glasul 1, glasul de rând; primele două stihuri pe larg, adică stihiraric)*

**Psalmul 140**

**Doamne, strigat-am** către Tine, auzi-mă; ia aminte la glasul rugăciunii mele, când strig către Tine, auzi-mă, Doamne!

**S**ă se îndrepteze rugăciunea mea ca tămâia înaintea Ta; ridicarea mâinilor mele, jertfă de seară, auzi-mă, Doamne!

(*cântat irmologic*)

**P**une, Doamne, strajă gurii mele şi ușă de îngrădire, împrejurul buzelor mele.

**S**ă nu abați inima mea spre cuvinte de vicleşug, ca să-mi dezvinovăţesc păcatele mele.

**C**u oamenii cei ce fac fărădelege şi nu mă voi însoți cu aleşii lor.

**C**erta-mă-va dreptul cu milă şi mă va mustra, iar untdelemnul păcătoşilor să nu ungă capul meu.

**C**ă încă şi rugăciunea mea este împotriva vrerilor lor; prăbușească-se de pe stâncă judecătorii lor.

**A**uzi-se-vor graiurile mele că s-au îndulcit. Ca o brazdă de pământ s-au rupt pe pământ, risipitu-s-au oasele lor lângă iad.

**C**ăci către Tine, Doamne, Doamne, ochii mei, spre Tine am nădăjduit, să nu iei sufletul meu.

**P**ăzeşte-mă de cursa care mi-au pus mie şi de smintelile celor ce fac fărădelege.

**C**ădea-vor în mreaja lor păcătoșii, ferit sunt eu până ce voi trece.

**Psalmul 141**

**C**u glasul meu către Domnul am strigat, cu glasul meu către Domnul m-am rugat.

**V**ărsa-voi înaintea Lui rugăciunea mea, necazul meu înaintea Lui voi spune.

**C**ând lipsea dintru mine duhul meu, Tu ai cunoscut cărările mele.

**Î**n calea aceasta în care am umblat, ascuns-au cursă mie.

**L**uat-am seama de-a dreapta şi am privit şi nu era cine să mă cunoască.

**P**ierit-a fuga de la mine şi nu este cel ce caută sufletul meu.

**S**trigat-am către Tine, Doamne, zis-am: „Tu eşti nădejdea mea, partea mea eşti în pământul celor vii”.

**I**a aminte la rugăciunea mea, că m-am smerit foarte.

**I**zbăveşte-mă de cei ce mă prigonesc, că s-au întărit mai mult decât mine.

**Stihirile,** *pe 10*

Stihirile Învierii, din Octoih, glasul 1

***Stih:*** Scoate din temniță sufletul meu, ca să se mărturisească numelui Tău.

Rugăciunile noastre cele de seară primește-le, Sfinte Doamne, şi ne dă nouă iertare păcatelor, că Tu singur eşti Cel ce ai arătat în lume Învierea.

***Stih:*** Pe mine mă așteaptă drepții, până ce-mi vei răsplăti mie.

Înconjurați, popoare, Sionul şi-l cuprindeți şi dați slavă întru el Celui ce a înviat din morţi; că Acesta este Dumnezeul nostru, Cel ce ne-a izbăvit de fărădelegile noastre.

***Stih:*** Dintru adâncuri am strigat către Tine: Doamne, Doamne, auzi glasul meu!

Veniţi, popoare, să lăudăm şi să ne închinăm lui Hristos, slăvind Învierea Lui cea din morţi, că Acesta este Dumnezeul nostru, Care a izbăvit lumea de înșelăciunea vrăjmaşului.

***Stih:*** Fie urechile Tale cu luare-aminte la glasul rugăciunii mele.

Veseliţi-vă, ceruri, trâmbiţaţi, temeliile pământului, munţilor, vestiţi bucurie. Că, iată, Emanuel pe Cruce a pironit păcatele noastre; şi Cel ce dă viaţă, moartea a omorât, pe Adam înviindu-l, ca un iubitor de oameni.

***Stih:*** De Te vei uita la fărădelegi, Doamne, Doamne, cine va suferi ? Că la Tine este milostivirea.

Pe Cel ce cu trupul, de voie, pentru noi a fost răstignit, a pătimit şi a fost îngropat şi a înviat din morţi, să-L lăudăm grăind: întăreşte, în dreapta credinţă, Biserica Ta, Hristoase, şi împacă viaţa noastră, ca un bun şi iubitor de oameni.

***Stih:*** Pentru numele Tău Te-am aşteptat, Doamne; aşteptat-a sufletul meu spre cuvântul Tău, nădăjduit-a sufletul meu în Domnul.

Înaintea mormântului Tău cel de viaţă primitor stând noi, nevrednicii, cântare de slavă aducem îndurării Tale celei negrăite, Hristoase, Dumnezeul nostru; căci Crucea şi moartea ai primit, Cel ce eşti fără de păcat, ca să dăruieşti lumii învierea, ca un iubitor de oameni.

Stihirile Sf. Cuv. Efrem Sirul, din Minei *(2010)*, glasul 1, *Podobie: Ceea ce ești bucuria...*

***Stih:*** Din straja dimineţii până în noapte, din straja dimineţii, să nădăjduiască Israel spre Domnul.

Privind ca într-o oglindă frumuseţile Raiului şi desfătându-te din destul în livezi nestricăcioase, ai înflorit în lume cunoştinţa de Dumnezeu; de care împărtăşindu-ne, Cuvioase, prin duhovniceasca înclinare a sufletelor ne înălţăm cu duhul.

***Stih:*** Că la Domnul este milă şi multă mântuire la El, şi El va izbăvi pe Israel din toate fărădelegile lui.

Privind ca într-o oglindă frumuseţile Raiului şi desfătându-te din destul în livezi nestricăcioase, ai înflorit în lume cunoştinţa de Dumnezeu; de care împărtăşindu-ne, Cuvioase, prin duhovniceasca înclinare a sufletelor ne înălţăm cu duhul.

***Stih:*** Lăudaţi pe Domnul toate neamurile, lăudaţi-L pe El toate popoarele.

Arătând în scris venirea Judecătorului, cu valuri de lacrimi înveţi să ne aprindem făcliile sufletelor, vestind tuturor venirea Mirelui. Să ne îmbrăcăm toţi cu haină luminoasă spre a întâmpina pe Mirele Hristos.

***Stih:*** Că s-a întărit mila Lui peste noi şi adevărul Domnului rămâne în veac.

Îngrădindu-ţi trupul cu înfrânarea, ţi-ai omorât imboldurile patimilor, Părinte, cu rugăciuni şi privegheri. Drept aceea, umbrindu-te pe tine puterea Duhului, te-a arătat duhovnicesc luminător a toată lumea.

**Slavă Tatălui și Fiului și Sfântului Duh.** a Sf. Cuv. Efrem Sirul, glasul al 6-lea

Depărtându-te cu înţelepciune de tulburările vieţii, Părinte Efrem, pururea lăudate, ai ajuns în pustiu cu dorinţa după linişte; şi printr-însa suindu-te către Dumnezeu, cu fapta, ai strălucit în lume ca un luminător şi cuvinte de viaţă ai izvorât oamenilor. Pentru aceasta nu înceta a ne sprijini pe noi în rugăciunile tale, ca să se mântuiască sufletele noastre din stricăciunea celui străin, Cuvioase Părinte.

**Și acum și pururea și în vecii vecilor. Amin.**

Stihira Născătoarei de Dumnezeu - a Învierii (Dogmatica), glasul 1

Pe ceea ce este mărirea a toată lumea, care din oameni a răsărit şi pe Stăpânul L-a născut, uşa cea cerească, lauda celor fără de trup şi podoaba credincioşilor, pe Maria Fecioara să o lăudăm. Că aceasta s-a arătat cer şi biserică a Dumnezeirii; aceasta, peretele cel din mijloc al vrajbei surpându-l, pace a adus şi împărăţia a deschis. Deci, pe aceasta având-o întărire a credinţei, apărător avem pe Domnul, Cel ce S-a născut dintr-însa. Îndrăznească, dar, îndrăznească poporul lui Dumnezeu; că Acesta va birui pe vrăjmaşi, ca un Atotputernic! *(se încheie lung, melodios)*

**Vohodul** *(cu cădelnița)*

***Preotul:*** Înțelepciune, drepți!

***Strana: (****cântă*)

**Lumină lină** a sfintei slave a Tatălui ceresc, Celui fără de moarte, a Sfântului, Fericitului, Iisuse Hristoase, venind la apusul soarelui, văzând lumina cea de seară, lăudăm pe Tatăl, pe Fiul și pe Sfântul Duh, Dumnezeu. Vrednic ești în toată vremea a fi lăudat de glasuri cuvioase, Fiul lui Dumnezeu, Cel ce dai viață, pentru aceasta, lumea Te slăvește.

***Preotul:*** Să luăm aminte. Pace tuturor.

***Strana:*** Și duhului tău.

***Preotul:*** Înţelepciune! Să luăm aminte!

**Prochimenul zilei**

***Strana:*** *(cântă* ***Sâmbătă seara*** *pe glasul al 6-lea; Psalm 92: 1-2, 7)*

**Domnul a împărățit, întru podoabă S-a îmbrăcat.**

*Stih:* Îmbrăcatu-S-a Domnul întru putere şi S-a încins.

**Domnul a împărățit, întru podoabă S-a îmbrăcat.**

*Stih:* Pentru că a întărit lumea, care nu se va clinti.

**Domnul a împărățit, întru podoabă S-a îmbrăcat.**

*Stih:* Casei Tale se cuvine sfințenie, Doamne, întru lungime de zile.

**Domnul a împărățit, întru podoabă S-a îmbrăcat.**

**Ectenia întreită**

***Preotul:*** Să zicem toţi, din tot sufletul și din tot cugetul nostru să zicem.

***Strana:*** Doamne, miluiește.

***Preotul:*** Doamne Atotstăpânitorule, Dumnezeul părinților noştri, rugămu-ne Ție, auzi-ne și ne miluieşte.

***Strana:*** Doamne, miluiește.

***Preotul:*** Miluieşte-ne, Dumnezeule, după mare mila Ta, rugămu-ne Ţie, auzi-ne şi ne miluieşte.

***Strana:*** Doamne, miluiește *(de trei ori)*.

*[la cererile următoare:*

Încă ne rugăm pentru Preasfințitul Părintele nostru ...,

Încă ne rugăm pentru binecredinciosul popor român ...,

Încă ne rugăm pentru fraţii noştri: preoţi, ieromonahi...,

Încă ne rugăm pentru fericiții şi pururea pomeniții ctitori ...,

Încă ne rugăm pentru mila, viaţa, pacea...,

Încă ne rugăm pentru cei ce aduc daruri ...,

***Strana*** *răspunde:* **D**oamne, miluiește *(de trei ori)*.]

***Preotul*** *(ecfonisul)****:*** Că milostiv și iubitor de oameni Dumnezeu eşti și Ție slavă înălțăm: Tatălui și Fiului și Sfântului Duh, și acum și pururea și în vecii vecilor.

***Strana:*** Amin. *(apoi citește)*

**Învrednicește-ne, Doamne**, în seara aceasta, fără de păcat să ne păzim noi. Binecuvântat ești, Doamne, Dumnezeul părinților noștri, și lăudat și preaslăvit este numele Tău în veci. Amin. Fie, Doamne, mila Ta spre noi, precum am nădăjduit întru Tine. Binecuvântat ești, Doamne, învaţă-mă îndreptările Tale. Binecuvântat ești, Stăpâne, înțelepțește-mă cu îndreptările Tale. Binecuvântat ești, Sfinte, luminează-mă cu îndreptările Tale. Doamne, mila Ta este în veac, lucrurile mâinilor Tale nu le trece cu vederea. Ție se cuvine laudă, Ţ̦ie se cuvine cântare, Ţ̦ie slavă se cuvine: Tatălui și Fiului și Sfântului Duh, acum și pururea și în vecii vecilor. Amin.

**Ectenia cererilor**

***Preotul:*** Să plinim rugăciunea noastră cea de seară Domnului.

***Strana:*** Doamne, miluieşte.

***Preotul:*** Apără, mântuiește, miluiește și ne păzește pe noi, Dumnezeule, cu harul Tău.

***Strana:*** Doamne, miluieşte.

***Preotul:*** Seara toată desăvârșită, sfântă, în pace și fără de păcat de la Domnul să cerem.

***Strana:*** Dă, Doamne.

*(la cererile care urmează:*

Înger de pace, credincios...,

Milă şi iertare de păcatele şi de greşelile noastre...,

Cele bune şi de folos sufletelor noastre...,

Cealaltă vreme a vieţii noastre...,

Sfârşit creștinesc vieţii noastre...,

***Strana*** răspunde: **D**ă, Doamne.*)*

***Preotul:*** Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim.

***Strana:*** Preasfântă Născătoare de Dumnezeu, miluiește-ne pe noi.

***Preotul:*** Pe noi înșine și unii pe alții și toată viața noastră lui Hristos Dumnezeu să o dăm.

***Strana:*** Ție, Doamne.

***Preotul:*** Că bun și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor.

***Strana:*** Amin.

***Preotul:*** Pace tuturor.

***Strana:*** Și duhului tău.

***Preotul:*** Capetele noastre Domnului să le plecăm.

***Strana****(rar)****:***Ție, Doamne.

***Preotul:*** Fie stăpânirea Împărăției Tale binecuvântată și preaslăvită, a Tatălui și a Fiului și a Sfântului Duh, acum și pururea și în vecii vecilor.

***Strana:*** Amin. *(cântă)*

**Stihoavna**

Stihirile Învierii, din Octoih, glasul 1

Cu Pătimirea Ta, Hristoase, din patimi ne-am liberat şi, cu Învierea Ta, din stricăciune ne-am izbăvit, Doamne, slavă Ție!

***Stih:*** Domnul a împărățit, întru podoabă S-a îmbrăcat; îmbrăcatu-S-a Domnul întru putere şi S-a încins.

Să se bucure făptura, cerurile să se veselească, din palme să bată neamurile de bucurie! Că Hristos, Mântuitorul nostru, pe Cruce a pironit păcatele noastre; şi, moartea omorând, viață nouă ne-a dăruit, pe Adam cel căzut cu tot neamul înviindu-l, ca un Iubitor de oameni.

***Stih:*** Pentru că a întărit lumea, care nu se va clinti.

Fiind Împărat al cerului şi al pământului, Cel ce eşti necuprins, de bunăvoie Te-ai răstignit, din iubire de oameni; pe Tine iadul întâmpinându-Te jos s-a amărât şi sufletele drepţilor primindu-Te s-au bucurat; şi Adam, văzându-Te pe Tine, Ziditorul, în cele de sub pământ, s-a sculat. O, minune! Cum a gustat moarte Viaţa tuturor? Ci, precum a voit, a luminat lumea, care grăieşte: Cel ce ai înviat din morţi, Doamne, slavă Ţie.

***Stih:*** Casei Tale se cuvine sfințenie, Doamne, întru lungime de zile.

Femeile purtătoare de mir, miresme aducând, cu grăbire şi cu plângere la groapa Ta au ajuns; şi, negăsind preacurat trupul Tău, dar aflând de la Înger acea nouă şi neobişnuită minune, Apostolilor au zis: Înviat-a Domnul, dând lumii mare milă.

**Slavă Tatălui și Fiului și Sfântului Duh.**

Stihira Sf. Cuv. Efrem Sirul, glasul al 4-lea

Udându-ţi aşternutul cu lacrimi, precum zice Prorocul, şi făcând din pocăinţă grija cea mai de seamă a vieţii tale, ne-ai învăţat pe noi, prin fapte şi cuvinte, frica de judecată. Deci, adunându-ne toţi, cinstim pomenirea ta, făcătorule de lucruri minunate Efrem, vrednicule de laudă. Şi acum ne rugăm ţie: Roagă-te lui Hristos Dumnezeu pentru sufletele noastre.

**Și acum și pururea și în vecii vecilor. Amin.**

Stihira Născătoarei de Dumnezeu - a Învierii, glasul al 4-lea

Caută spre rugăciunile robilor tăi, ceea ce eşti cu totul fără prihană, potolind pornirile cele rele împotriva noastră, din tot necazul izbăvindu-ne pe noi; că pe tine singură te avem ancoră tare şi neclintită şi a ta ocrotire am dobândit. Să nu fim ruşinaţi, Stăpână, cei ce te chemăm pe tine. Grăbeşte spre rugăciunea celor ce strigă către tine cu credinţă: Bucură-te, Stăpână, ajutătoarea tuturor, bucuria, acoperământul şi mântuirea sufletelor noastre.

***Strana:*** *(apoi îndată zice sau cântă)*

**Acum slobozește** pe robul Tău, Stăpâne, după cuvântul Tău, în pace. Că văzură ochii mei mântuirea Ta, pe care ai gătit-o înaintea feței tuturor popoarelor; lumină spre descoperirea neamurilor și slavă poporului Tău, Israel.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**P**reasfântă Treime, miluieşte-ne pre noi. Doamne, curăţeşte păcatele noastre. Stăpâne, iartă fărădelegile noastre. Sfinte, cercetează şi vindecă neputinţele noastre, pentru sfânt numele Tău.

**D**oamne, miluieşte! **D**oamne, miluieşte! **D**oamne, miluieşte!

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**T**atăl nostru, Care eşti în ceruri, sfinţească-Se numele Tău, vie Împărăţia Ta, facă-Se voia Ta, precum în cer, aşa şi pe pământ. Pâinea noastră cea de toate zilele dă-ne-o nouă astăzi. Şi ne iartă nouă greşelile noastre, precum şi noi iertăm greşiţilor noştri. Şi nu ne duce pe noi în ispită, ci ne izbăveşte de cel viclean.

***Preotul****:* Că a Ta este Împărăţia, şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

***Strana****:* Amin. *(cântă)*

Troparul Învierii, glasul 1

Piatra fiind pecetluită de iudei şi ostașii străjuind preacurat trupul Tău, înviat-ai a treia zi, Mântuitorule, dăruind lumii viață; pentru aceasta, puterile cerurilor strigau Ție, Dătătorule de viață: Slavă Învierii Tale, Hristoase! Slavă împărăției Tale! Slavă rânduielii Tale, Unule, Iubitorule de oameni!

**Slavă Tatălui și Fiului și Sfântului Duh.**

Troparul Sf. Cuv. Efrem Sirul, glasul al 8-lea

Harul ce izvorăşte din gura ta, Cuvioase, a umplut de apele vieţii Biserica şi lumii a izbucnit râuri de cucernicie, revărsând asupra noastră apa pocăinţei; ci, învăţându-ne cu cuvintele tale, Părinte Efrem, roagă-te lui Hristos, Dumnezeul nostru, să se mântuiască sufletele noastre.

**Și acum și pururea și în vecii vecilor. Amin.**

Troparul Născătoarei de Dumnezeu - al Învierii, glasul al 8-lea *(glasul troparului Sfântului)*

Cel ce pentru noi Te-ai născut din Fecioară şi răstignire ai răbdat, Bunule; Care cu moartea pe moarte ai prădat şi învierea ai arătat ca un Dumnezeu, nu trece cu vederea pe cei pe care i-ai zidit cu mâna Ta. Arată iubirea Ta de oameni, Milostive; primeşte pe Născătoarea de Dumnezeu, ceea ce Te-a născut pe Tine, care se roagă pentru noi; şi mântuieşte, Mântuitorul nostru, pe poporul cel deznădăjduit. *(se încheie lung, melodios)*

***Preotul****:* Înţelepciune.

***Strana****:* Părinte, binecuvintează.

***Preotul****:* Cel ce este binecuvântat....

***Strana****:* Amin. Întăreşte, Dumnezeule, sfânta și dreapta credinţă a dreptslăvitorilor creştini și Sfântă Biserica Ta în veacul veacului.

***Preotul:*** Preasfântă Născătoare de Dumnezeu, miluiește-ne pe noi.

***Strana****:* Ceea ce eşti mai cinstită decât Heruvimii și mai slăvită, fără de asemănare, decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.

***Preotul:*** Slavă Ție, Hristoase, Dumnezeul nostru, nădejdea noastră, slavă Ție!

***Strana:***Slavă Tatălui și Fiului și Sfântului Duh, și acum și pururea și în vecii vecilor. Amin. Doamne, miluieşte; Doamne, miluieşte; Doamne, miluieşte! Întru numele Domnului, părinte, binecuvintează!

***Preotul:*** Cel ce a înviat din morţi, Hristos, adevăratul nostru Dumnezeu, pentru rugăciunile Preacuratei Sale Maici, ale Sfinților, slăviților și întru-tot lăudaților Apostoli, ale Sfinților Cuvioși Efrem Sirul, Isaac Sirul, Paladie și Iacob Sihastrul, şi ale celor împreună cu dânșii a căror pomenire o săvârşim, ale sfinților, drepților și dumnezeieștilor Părinți Ioachim și Ana și pentru ale tuturor Sfinţilor, să ne miluiască și să ne mântuiască pe noi, ca un Bun și de oameni Iubitor.

***Strana****:* Amin.

**Preotul**: Pentru rugăciunile Sfinţilor Părinților noștri …

***Strana****:* Amin.